
DR 31.10.2012 49 

 
Kini ASEAN di dalam proses pelaksanaan fasa ketiga iaitu tahun 2012 hingga 

2013 dan melengkapkan baki daripada langkah-langkah fasa satu dan dua. Di dalam fasa 
ketiga, negara-negara ASEAN akan terus berusaha untuk: 

(i) menghapuskan halangan-halangan bukan tarif; 

(ii) mengharmonisasikan standard bagi produk-produk serta 
peraturan-peraturan; 

(iii) meliberalisasikan sektor perkhidmatan yang belum ditawarkan; 

(iv) memansuhkan halangan-halangan di dalam bidang 
perkhidmatan dan pelaburan; 

(v) mengukuhkan kerjasama di dalam bidang hak harta intelek dan 
dasar persaingan; dan  

(vi) melaksanakan perjanjian ASEAN di dalam bidang 
pengangkutan. 

Tuan Pengerusi, Yang Berhormat Pasir Mas menanya berapa jumlah... 

Tuan Pengerusi [Datuk Ronald Kiandee]: Yang Berhormat Jasin bangun Yang 
Berhormat. 

Datuk Wira Ahmad Hamzah [Jasin]: Terima kasih Tuan Pengerusi, terima kasih 
Yang Berhormat Menteri. Saya ucap terima kasih kepada Menteri yang memberikan banyak 
penjelasan. Akan tetapi saya ingin bertanya satu dua perkara. 

Pertama sekali tentang pembekal bumiputera untuk komponen-komponen untuk 
Proton. Sebelum ini Khazanah telah menubuhkan GLC dengan satu matlamat untuk 
membantu dan membangunkan usahawan-usahawan bumiputera. Jadi kita mahu melihat 
supaya matlamat ini dapat benar-benar dicapai. Janganlah hendaknya GLC pada ketika ini 
mendabik dada seolah-olah penubuhan mereka tidak ada hubung kait dengan matlamat 
utama kita. Itu yang pertama. 

Keduanya, Yang Berhormat Menteri tadi ada sebut tentang AP kita akan 
dimansuhkan dan pada ketika ini semua pengimport-pengimport bumiputera dikenakan 
sebanyak RM10,000 untuk sebuah kereta. Apa yang saya hendak bangkitkan di sini, 
sebenarnya kalau sistem tender diperkenalkan, maknanya harga kereta akan naik dan 
kenaikan harga kereta ini akan dipindahkan kepada pembeli. Jadi, apa untungnya? 
Sekarang kita memperkenalkan sistem tender, bahkan kita melupakan matlamat utama kita 
untuk membimbing usahawan-usahawan automatif bumiputera yang kita tidak tahu selepas 
ini apakah sebenarnya matlamat kerajaan dalam membimbing usahawan-usahawan 
automatif bumiputera ini. Kita ada satu tajuk khas perkara ini. 

Kedua tentang polisi NAP ini. Walaupun kita berusaha selaras dengan Program 
Transformasi dalam jangkauan global kita, tetapi komponen bumiputera seharusnya 
dimasukkan sekali supaya usahawan-usahawan bumiputera dapat juga berkecimpung 
dalam industri automatif ini. Terima kasih Tuan Pengerusi. 

Dato’ Jacob Dungau Sagan: Terima kasih Yang Berhormat Jasin. Saya rasa 
semua cadangan-cadangan yang disentuh oleh Yang Berhormat Jasin itu kementerian 
akan terus melihat cara mana kita boleh meningkatkan lagi usaha kita untuk tercapai 
kepada hasrat yang kita perlu, lebih-lebih lagi untuk membangunkan kumpulan bumiputera 
yang berkecimpung dalam industri automatif ini. Terima kasih Yang Berhormat Jasin. 

Tuan Pengerusi, Yang Berhormat Pasir Mas ada menyentuh berapa jumlah 
penyertaan syarikat bumiputera yang terlibat dalam program promosi perdagangan 
antarabangsa. Pada tahun 2011, MATRADE telah mengendalikan 257 program promosi 
perdagangan dan pembangunan pengeksport. 

■1600 

Ini termasuk aktiviti pameran perdagangan antarabangsa, misi perdagangan 
antarabangsa, misi pemasaran khusus dan lain-lain. Dalam tempoh tersebut sebanyak 469 
buah syarikat bumiputera telah menyertai aktiviti-aktiviti ini. 

 



Kini ASEAN di dalam proses pelaksanaan fasa ketiga iaitu tahun 2012 hingga. 2013 dan melengkapkan baki daripada langkah-langkah fasa satu dan dua. Di dalam fasa ketiga, negara-negara ASEAN akan terus berusaha untuk: (i) menghapuskan halangan-halangan bukan tarif; (ii) mengharmonisasikan standard bagi produk-produk serta peraturan-peraturan; (iii) meliberalisasikan sektor perkhidmatan yang belum ditawarkan; (iv) memansuhkan halangan-halangan di dalam bidang perkhidmatan dan pelaburan; (v) mengukuhkan kerjasama di dalam bidang hak harta intelek dan dasar persaingan; dan. (vi) melaksanakan perjanjian ASEAN di dalam bidang pengangkutan. Tuan Pengerusi, Yang Berhormat Pasir Mas menanya berapa jumlah... Tuan Pengerusi [Datuk Ronald Kiandee]: Yang Berhormat Jasin bangun Yang Berhormat. Datuk Wira Ahmad Hamzah [Jasin]: Terima kasih Tuan Pengerusi, terima kasih Yang Berhormat Menteri. Saya ucap terima kasih kepada Menteri yang memberikan banyak penjelasan. Akan tetapi saya ingin bertanya satu dua perkara. Pertama sekali tentang pembekal bumiputera untuk komponen-komponen untuk Proton. Sebelum ini Khazanah telah menubuhkan GLC dengan satu matlamat untuk membantu dan membangunkan usahawan-usahawan bumiputera. Jadi kita mahu melihat supaya matlamat ini dapat benar-benar dicapai. Janganlah hendaknya GLC pada ketika ini mendabik dada seolah-olah penubuhan mereka tidak ada hubung kait dengan matlamat utama kita. Itu yang pertama. Keduanya, Yang Berhormat Menteri tadi ada sebut tentang AP kita akan dimansuhkan dan pada ketika ini semua pengimport-pengimport bumiputera dikenakan sebanyak RM10,000 untuk sebuah kereta. Apa yang saya hendak bangkitkan di sini, sebenarnya kalau sistem tender diperkenalkan, maknanya harga kereta akan naik dan kenaikan harga kereta ini akan dipindahkan kepada pembeli. Jadi, apa untungnya? Sekarang kita memperkenalkan sistem tender, bahkan kita melupakan matlamat utama kita untuk membimbing usahawan-usahawan automatif bumiputera yang kita tidak tahu selepas ini apakah sebenarnya matlamat kerajaan dalam membimbing usahawan-usahawan automatif bumiputera ini. Kita ada satu tajuk khas perkara ini. Kedua tentang polisi NAP ini. Walaupun kita berusaha selaras dengan Program Transformasi dalam jangkauan global kita, tetapi komponen bumiputera seharusnya dimasukkan sekali supaya usahawan-usahawan bumiputera dapat juga berkecimpung dalam industri automatif ini. Terima kasih Tuan Pengerusi. Dato' Jacob Dungau Sagan: Terima kasih Yang Berhormat Jasin. Saya rasa semua cadangan-cadangan yang disentuh oleh Yang Berhormat Jasin itu kementerian akan terus melihat cara mana kita boleh meningkatkan lagi usaha kita untuk tercapai kepada hasrat yang kita perlu, lebih-lebih lagi untuk membangunkan kumpulan bumiputera yang berkecimpung dalam industri automatif ini. Terima kasih Yang Berhormat Jasin. Tuan Pengerusi, Yang Berhormat Pasir Mas ada menyentuh berapa jumlah penyertaan syarikat bumiputera yang terlibat dalam program promosi perdagangan antarabangsa. Pada tahun 2011, MATRADE telah mengendalikan 257 program promosi perdagangan dan pembangunan pengeksport. #1600. Ini termasuk aktiviti pameran perdagangan antarabangsa, misi perdagangan antarabangsa, misi pemasaran khusus dan lain-lain. Dalam tempoh tersebut sebanyak 469 buah syarikat bumiputera telah menyertai aktiviti-aktiviti ini.